### Beslutning

Godkendt.

### Sagsfremstilling

## Resume og sagens baggrund

Kalundborg Kommune er blevet tilbudt værtskabet for Kids Tour 2026, [adresse] største børnecykelløb for børn i alderen 3–10 år. Eventet arrangeres af Børneulykkesfonden i samarbejde med 10–13 danske værtsbyer og har fokus på motion, trafiksikkerhed, fællesskab og sundhed. Kids Tour forventes at kunne tiltrække lokal opbakning og forventes at samle 330–350 børn samt deres familier i Kalundborg. Eventet giver mulighed for at sætte fokus på børns cykelglæde, trafiksikkerhed og bevægelse, samtidig med at det profilerer værtsbyen som en cykelvenlig kommune.

## Indstillinger

Direktøren indstiller, at

1. Kalundborg Kommune indgår aftale om afvikling af Kids Tour 2026, og
2. der afsættes 85.000 kr. fra Kultur- og Fritidsudvalgets budget til afvikling af eventet, og
3. de administrative og materielle ressourcer afholdes inden for eksisterende rammer.

## Behandling

Kultur- og Fritidsudvalget, Teknik- og Miljøudvalget.

## Sagsfremstilling

Kalundborg Kommune er blevet tilbudt at være værtsby for Kids Tour 2026, [adresse] største og sjoveste cykelløb for børn i alderen 3–10 år. Eventet afholdes årligt i 10–13 danske byer i samarbejde med Børneulykkesfonden og har fokus på motion, trafiksikkerhed, fællesskab og sundhed.

Kids Tour samler hvert år flere tusinde børn og familier på landsplan og har gennemgående høj lokal forankring gennem samarbejde med lokale cykelklubber, medlemsforeninger og erhvervsliv. Eventet giver mulighed for at sætte fokus på børns cykelglæde, trafiksikkerhed og bevægelse, samtidig med at det profilerer værtsbyen som en cykelvenlig kommune.

For Kalundborg vil Kids Tour være en oplagt mulighed for at samle børn, forældre, foreninger og lokale aktører om en festlig dag med cykelløb, aktiviteter og fælles oplevelser.

Administrationen foreslår, at Kids Tour afvikles i Kalundborg ultimo august eller primo september 2026.

*Om Kids Tour:*

Kids Tour er [adresse] største børnecykelløb, med i gennemsnit 330–350 deltagende børn pr. værtsby.

Arrangementet tiltrækker bred mediedækning med stor landsdækkende og lokal presseomtale. Eventet skabes i en tryg ramme, hvor børn cykler på en afspærret rute på ca. 1 km. Løbet afvikles i aldersinddelte heats, og alle deltagere modtager startnummer, medalje, drikkedunk og goodiebag.

Eventpladsen rummer sponsoraktiviteter, lokale stande og underholdning, hvilket giver gode muligheder for samarbejde med lokale foreninger, skoler, butikker og erhvervsforeninger.

Deltagerprisen er 50 kr. pr. barn, som går ubeskåret til Børneulykkesfondens arbejde med børnesikkerhed.

Administrationens vurderer, at arrangementet skaber synlighed og styrker samarbejdet mellem borgere, foreninger og erhvervsliv samt bygger videre på kommunens tradition og erfaring med afvikling af cykelløb.

## Økonomiske konsekvenser

Et eventuelt tilskud til eventafviklingen på 85.000 kr. skal finansieres af det afsatte driftsbeløb til kulturarrangementer (konto 03.64).

### Sagens forløb

02/09/2025 Kultur- og Fritidsudvalget
Godkendt, med bemærkning om at udvalget gerne ser at andre udvalg fremover deltager aktivt.

Afbud: Natasja Klausen